ועדת הכלכלה, כנסת 23, פרוטוקול מספר 117, 2020-11-17 10:00

יעקב מרגי: שלום לכולם.

יעקב מרגי: אני מתכבד לפתוח את ישיבת ועדת הכלכלה של הכנסת.

יעקב מרגי: היום ה-17 בנובמבר 2020, א' בכסלו התשפ"א.

יעקב מרגי: הנושא על סדר היום: הצעת חוק מקורות אנרגיה (תיקון מס' 2), התש"ף-2020, מ/1347.

יעקב מרגי: אנחנו נמצאים הליך החקיקה.

יעקב מרגי: היו לכם מטלות ושיעורי בית.

יעקב מרגי: אתה מכיר את המושג הזה?

יעקב מרגי: גם אצלכם היה?

יעקב מרגי: למדת בארץ?

שבתי אלבוחר: לא, למדתי בניו-יורק, NYU.

יעקב מרגי: נתנו לכם מטלות לשיעורי בית?

שבתי אלבוחר: לפעמים, כן.

יעקב מרגי: חשבתי שזו מחלה ישראלית.

יעקב מרגי: אני מקווה שיום אחד זה ייגמר.

שבתי אלבוחר: גם אני.

יעקב מרגי: צריך ללמד איך ללמוד.

יעקב מרגי: צריך ללמד איך לאהוב ללמוד.

יעקב מרגי: אני פורק תסכולים מהקדנציה הקודמת כיו"ר ועדת החינוך.

יעקב מרגי: הקורונה הייתה הזדמנות שהוחמצה למערכת החינוך.

יעקב מרגי: לא רק שהוחמצה, גם יוצאים ממנה עם קצת צלקות, וחבל.

יעקב מרגי: זו הייתה הזדמנות להוכיח להסתדרות המורים וארגון המורים שאפשר אחרת, להוכיח להנהלת משרד החינוך שאפשר עם אותו משאב להיות יעילים יותר, לתת יותר, ולתלמידים – הם יוכיחו לנו שאפשר ליהנות מלימודים כשהם מגושרים בצורה אחרת.

יעקב מרגי: יש מקצועות שהייתי אומר לכם לשים אותם בארכיון של הספרייה הלאומית כבר בשנתון מסוים ולהתקדם עם מקצועות הליבה העיקריים פלוס סט ערכים ולא יותר מזה, ומרחבי למידה, ופחות בחינות ויותר עבודות.

יעקב מרגי: הנה, הצעירים שבינינו מחייכים.

יעקב מרגי: הם אומרים: בולעים, בולעים – מקיאים ושוכחים.

יעקב מרגי: הנה נתתי לכם פרק טעימה בחינוך, זה היה בשבילי.

יעקב מרגי: מותר לי, על חשבוני, על חשבון בעל הבית.

יעקב מרגי: איתי, תן לנו רקע ונתחיל בדיון.

איתי עצמון: אדוני, בדיון האחרון שהתקיים ב-27 באוקטובר, הוועדה אישרה סעיפים לא מעטים בהצעת החוק שנוגעים לליבה של ההסדר בחוק מקורות אנרגיה לעניין נצילות אנרגטית של מכשירי חשמל.

איתי עצמון: הוועדה אישרה עד סעיף 4 להצעת החוק.

איתי עצמון: הסעיף הבא שיש לדון בו הוא סעיף 5, וכאן אנחנו נכנסים לפרקי הפיקוח והאכיפה המנהלית.

איתי עצמון: נוספה לנו חובה במהלך הדרך לעניין סעיף 3ט רבא – חובת משווק להציג תווית דירוג אנרגטי.

איתי עצמון: זה סעיף שמעלה גם סוגיות צרכניות, ובהקשר אליו עמדנו בקשר יחד עם נציגי הממשלה כמובן, עם הרשות להגנת הצרכן והסחר ההוגן, ואני חושב שהגענו לנוסח הרבה יותר ברור ממה שפורסם בנוסח הכחול.

איתי עצמון: יש עוד איזה חידוד לעניין האכיפה, אני אגיד אותו כשנסיים לקרוא את הסעיף.

איתי עצמון: אני מציע שעורך דין אלבוחר יקרא את סעיף 3ט.

שבתי אלבוחר: בשמחה.

איתי עצמון: לא, אני מציע שכרגע נגיע לסעיף 3ט ולאחר מכן... אני אקרא: כאן אני מוכרח להגיד ששיווק מרחוק הוא שיווק שלא בנוכחות משותפת של הצדדים.

איתי עצמון: למשל, הדוגמה הנפוצה ביותר הוא שיווק באינטרנט.

איתי עצמון: ולעניין הסנקציה על הפרת הסעיף הזה – כאן יש את החידוד שאמרתי שאני אוסיף, שהוסכם גם עם הרשות להגנת הצרכן, שהפרה של הוראות סעיף 3ט(ב), עניין השיווק מרחוק, יראו אותה כהפרה של הוראות סעיף 14ג רבא לחוק הגנת הצרכן שעניינו חובות של עוסק בגילוי לצרכן בעסקה של מכר מרחוק ושיווק מרחוק.

איתי עצמון: ולממונה על הגנת הצרכן והסחר ההוגן ולמפקח של הרשות להגנת הצרכן והסחר ההוגן יהיו כל הסמכויות לעניין זה לפי פרק ה וה1 לחוק הגנת הצרכן.

איתי עצמון: סכום העיצום הכספי בשל הפרת ההוראות האלה, של 3ט(ב), יהיה כאמור בסעיף 22ג(א) לחוק הגנת הצרכן, שזה 22,000 לתאגיד ו-7,000 ליחיד.

איתי עצמון: זאת המסגרת של הסעיף הזה.

יעקב מרגי: יש התייחסויות?

יעקב מרגי: כמובן, כן.

יעקב מרגי: מאז שהחמאתי לכם, אני מפסיק להחמיא בדיונים.

יעקב מרגי: זה מעורר לכם את המוטיבציה.

רז הילמן: תודה רבה.

רז הילמן: בוקר טוב.

רז הילמן: אני מלשכת המסחר.

רז הילמן: אני רוצה להתייחס גם לסעיף 3ח שכבר הצביעו עליו - -

יעקב מרגי: חבל על הזמן שלך ושלי.

יעקב מרגי: אנחנו בסעיף 3ט.

יעקב מרגי: לא פספסנו את זה.

א רז הילמן: כן, אבל אני חושב שגם כאן צריך לתקן.

יעקב מרגי: אמרת את זה.

יעקב מרגי: בבקשה, 3ט.

רז הילמן: תראו, 3ט נוסף באופן שממנו יכול להשתמע כאילו שעכשיו כל מוצר חשמלי שמגיע לבית לקוח, צריך להגיע כשכבר מודבקת או מוטבעת עליו התווית.

רז הילמן: אני מניח שלא זאת הייתה הכוונה אלא הכוונה הייתה במקום שהמוצר עומד בתצוגה, איפה שהוא משווק, שם יהיה עליו בצורה בולטת את התווית.

רז הילמן: לא הגיוני עכשיו לפתוח את כל הקרטונים של כל המוצרים ולהדבקים עליהם את התוויות.

רז הילמן: מה שנוהגים לעשות זה לשים את התווית בתוך האריזה - -

איתי עצמון: למה אדוני מכוון?

איתי עצמון: אתה מכוון לסעיף קטן (א)?

איתי עצמון: כתוב בו: לא יציג משווק מכשיר חשמלי אלא אם כן מודבקת או מוטבעת תווית כאמור על גבי המכשיר.

רז הילמן: נכון, אבל אם אתה קורא את סעיף 3ט(א) יחד עם סעיף 3ח – 3ח אומר: יבואן או יצרן המעביר מכשיר חשמלי למשווק יעביר למשווק, יחד עם המכשיר החשמלי, גם את תווית הדירוג האנרגטי.

איתי עצמון: נכון.

רז הילמן: אחרי זה כתוב שמשווק שקיבל את התווית צריך להדביק אותה.

איתי עצמון: נכון.

רז הילמן: אז זה רק לגבי מה שבתצוגה ולא לגבי כל מכשיר שהולך לבית הלקוח.

איתי עצמון: משרד האנרגיה?

שבתי אלבוחר: המשווק מדביק את התווית כשהוא מציג את המכשיר החשמלי למכירה.

שבתי אלבוחר: כן, אפשר.

רז הילמן: תודה רבה.

יעקב מרגי: עוד הערות?

יעקב מרגי: מתקדמים.

יעקב מרגי: אז אנחנו מצביעים על סעיף 3ט.

יעקב מרגי: הסעיף אושר.

יעקב מרגי: אין מתנגדים ואין נמנעים.

יעקב מרגי: הסעיף אושר.

יעקב מרגי: נעבור לסעיף 3י.

יעקב מרגי: אין לך בעיה שאיתי מקריא, נכון?

יעקב מרגי: "

איתי עצמון: אם יתבקשו הסברים כמובן שאתם תסבירו.

איתי עצמון: כאן יש תוספת לעניין נטילת מכשיר חשמלי כדי לוודא שהמכשירים האלה לא יינטלו או חלילה יושמדו כי בכל זאת, יש להם ערך קנייני.

איתי עצמון: אני עוצר כאן.

איתי עצמון: זאת הליבה של פרק הפיקוח, שעניינו הסמכת מפקחי משרד האנרגיה לאכוף ולפקח על ביצוע הוראות החוק.

יעקב מרגי: אני לא אחרוג ממנהגי ואשאל מתוך היכרות של תחלואי משרדי הממשלה – היום יש לכם כבר מחלקת פיקוח.

יעקב מרגי: החוק הזה מצריך השקעת תגבור של מפקחים?

אוריאל בבצ'יק: כן, היום יש שלושה מפקחים, אחד מהם מנהל תחום.

אוריאל בבצ'יק: בעקבות החוק, התווספו שבעה תקנים - -

יעקב מרגי: שלושה מפקחים רק על החוק הזה?

אוריאל בבצ'יק: כיום כן.

אוריאל בבצ'יק: בעקבות התיקון, בגלל השינוי במודל היבוא, מדובר בעוד תשעה תקנים בסך הכל.

יעקב מרגי: שאושרו כבר או שאתם מתכוונים לבקש?

אוריאל בבצ'יק: אושרו מול אגף תקציבים ב-2016.

יעקב מרגי: עברתם את המבחן, בדרך כלל זה עובד הפוך.

יעקב מרגי: התייחסויות מהאורחים שלנו בזום?

יעקב מרגי: יום הנגב – בגלל זה כולם רגועים.

יעקב מרגי: אם אין, אנחנו נעבור להצבעה.

יעקב מרגי: תשמעו, פרק כזה ארוך, אני הלכתי לאיבוד, אתם מבינים אותו.

יעקב מרגי: ..

איתי עצמון: זה פרק מאוד סטנדרטי שעניינו סמכויות פיקוח.

איתי עצמון: אני רק אגיד שלגבי 4ד – אנחנו נבחן את מחיקת המילה "הקלה בפיקוח" בכותרת השוליים כדי להתאים את זה לתוכן של הסעיף.

יעקב מרגי: תודה.

יעקב מרגי: כשאי פעם תהיה עתירה נגד המשרד על הפעלת הסעיף הזה, יוציאו את הפרוטוקול של הדיון בכנסת ויראו שיושב-ראש ועדת הכלכלה שאל אם כל האורחים מכירים ואין להם הערות?

יעקב מרגי: הם לא יוכלו לבוא בתלונות אחרי זה.

יעקב מרגי: ..

יעקב מרגי: אני מקווה שגם עכשיו אין לכם.

איתי עצמון: הוועדה מצביעה על סעיפים 4, החלפת סעיף 4 והוספת סעיפים 4א רבא עד 4ד רבא, כפי שהקראתי אותם.

יעקב מרגי: מי בעד, כפי שציין היועץ המשפטי של הוועדה?

יעקב מרגי: מי נגד?

יעקב מרגי: הסעיפים אושרו.

יעקב מרגי: אין מתנגדים ואין נמנעים.

יעקב מרגי: הסעיפים שהזכרנו אושרו.

5 6א: " זו התאמה, אדוני, של הוראות החוק הקיים לשינוי שנעשה כאן בהסמכת המפקחים לקביעת הוראות עדכניות לעניין סמכויות פיקוח.

5 6א: המצב שקיים היום בחוק לעניין צרכן אנרגיה ביטחוני יישאר גם מהותית לאחר שהתיקון הזה ייכנס לתוקף.

5 6א: ההתאמות כאן הן התאמות קוסמטיות או מבניות יותר, שנועדו להתאים את הוראות הסעיף לשינויים שעשינו.

יעקב מרגי: תסבירו לנו מה זה "צרכן אנרגיה ביטחוני".

שבתי אלבוחר: צרכן אנרגיה ביטחוני מוגדר בחוק העיקרי ואני יכול להקריא את ההגדרה.

יעקב מרגי: לא, תסביר לי.

יעקב מרגי: תקרא ותסביר.

שבתי אלבוחר: "משרד הביטחון ויחידות הסמך שלו, צבא ההגנה לישראל – יחידות ויחידות סמך - -

יעקב מרגי: את זה אנחנו יודעים.

יעקב מרגי: למה הם צריכים החרגה?

יעקב מרגי: למה הם צריכים התייחסות מיוחדת?

שבתי אלבוחר: מכיוון שחלק מהתקנות, לא התקנות שאנחנו עוסקים בהן במסגרת התיקון הזה אבל חלק מהתקנות יכולות להביא לכך שמפקח יצטרך להיכנס למקומות כמו אלה, ואז קבענו בחוק שרק מפקח שיש לו את הסיווג הביטחוני המתאים – הוא יכול להיכנס לאותם מקומות.

שבתי אלבוחר: יש בזה היגיון.

יעקב מרגי: יפה.

יעקב מרגי: את זה צריך לפרוטוקול.

יעקב מרגי: הפרוטוקול לא יודע את זה ויש כאלה שטועים.

יעקב מרגי: יש הערות על הסעיף הזה?

יעקב מרגי: אין לכם השגות לגבי צרכן אנרגיה ביטחוני?

יעקב מרגי: אוקי, יפה.

איתי עצמון: אם כך, הוועדה יכולה להצביע על סעיף 6א.

יעקב מרגי: סעיף 6א – מי בעד?

יעקב מרגי: הסעיף אושר.

יעקב מרגי: אין מתנגדים, אין נמנעים.

יעקב מרגי: סעיף 6א אושר.

יעקב מרגי: עוברים להוספת כותרת.

איתי עצמון: אני רק אגיד שאנחנו הצבענו קודם לכן על סעיף 6, שעניינו סמכויות הפיקוח.

איתי עצמון: כמובן שזה כולל גם את החלפת הכותרת של הפרק בסעיף 5.

איתי עצמון: זה כל הסעיפים שנוגעים לסמכויות הפיקוח.

יעקב מרגי: שאלה – אתם מכירים את הבקשה של הרשות להגנת עדים להגדיר אותם כצרכן אנרגיה ביטחוני?

נטע שפירא: אני ממשרד המשפטים.

נטע שפירא: נמסר לנו הבוקר שהם חזרו בהם בשלב זה מהבקשה.

יעקב מרגי: מה היה הרציונל?

יעקב מרגי: למה הם חשבו שצריכים להיכלל בהגדרה או שבכלל, הם רוצים שיגדירו אותם כגוף ביטחוני?

יעקב מרגי: יש כאל הגופים.

נטע שפירא: אני לא יודע לענות במקומם.

נירית להב קניזו: אדוני היושב-ראש, אני יכולה להתייחס?

נירית להב קניזו: אני מייעוץ וחקיקה במחלקה הפלילית.

נירית להב קניזו: רשות להגנה על עדים היא גוף שמנוי - -

יעקב מרגי: אני בחיים לא חשבתי שנזדקק לרשות להגנת עדים בהצעת חוק מקורות האנרגיה ולכן זה סיקרן אותי.

יעקב מרגי: בבקשה, גברתי.

יעקב מרגי: כרגע לא שוכנעתי, אני לא רואה צורך.

יעקב מרגי: תודה.

יעקב מרגי: נמשיך הלאה.

איתי עצמון: הוועדה תצביע על סעיפים 7 ו-8?

יעקב מרגי: כן.

יעקב מרגי: סעיפים 7 ו-8, אם אין הערות כמובן.

איתי עצמון: אין בהם שינוי מהותי.

יעקב מרגי: מי בעד אישור סעיפים 7 ו-8?

יעקב מרגי: הסעיפים אושרו.

יעקב מרגי: אין מתנגדים, אין נמנעים.

יעקב מרגי: הסעיפים אושרו.

איתי עצמון: אני אגיד לעניין הסעיף הזה, שסעיף 9 לחוק קיים היום בסעיף העונשין ומנוסח באופן ארכאי וקובע שמי שהפר כל הוראה שנקבעה בתקנות, דינו כאמור בסעיף 61(א)(3) ומדובר בסכום די משמעותי – כ-75,000 שקלים חדשים אם אינני טועה, ויש גם כיום בסעיף הזה הוראה ארכאית לעניין אחריות נושא משרה בתאגיד, שאינה עולה בקנה אחד עם עקרונות המשפט הפלילי היום, ולכן הצענו להחליף את סעיף קטן (ב), ולעניין סעיף קטן (א), להתאים את גובה הקנס לגובה הקנס המקובל היום לפי סעיף 2ב לחוק העונשין.

איתי עצמון: גובה הקנס על הפרת הוראות בחקיקת משנה הוא 61(א)(1), וזו הדרגה הנמוכה יותר של הקנסות.

איתי עצמון: ומעבר לכך, הוראות שנקבעו בתקנות נצילות אנרגטית או בתקנות שמפורטות בתוספת הראשונה – לא תהיה לצידן סנקציה פלילית.

איתי עצמון: האכיפה תהיה באמצעות עיצומים כספיים, ונגיע לכך בהמשך.

איתי עצמון: בהקשר הזה, יש הגדרה בסעיף 1 לחוק העיקרי, שקובעת שתקנות זה רק תקנות לפי סעיף 3 לחוק זה.

איתי עצמון: אנחנו הערנו על-כך למשרד האנרגיה, והם הסכימו למחוק את ההגדרה מכיוון שהיא לא מדויקת והיא מטעה.

איתי עצמון: בחוק הזה יש עוד סעיפי הסמכה.

איתי עצמון: כאן מדובר על הוראה שנקבע בתקנות לפי החוק ואנחנו מחריגים תקנות מסוימות מגדר האחריות הפלילית.

איתי עצמון: אז אנחנו נמחק את ההגדרה "תקנות" לסעיף 1 לחוק.

אוריאל בבצ'יק: ונוסיף את זה בסעיף 7.

איתי עצמון: כן, בסעיף 7.

אוריאל בבצ'יק: שנעשה תקנות לפי חוק זה כשהשלמה לכך כי אין לנו הפנייה להגדרה.

איתי עצמון: נכון.

אוריאל בבצ'יק: - - - צריך לומר שזה כל התקנות לפי החוק ולא רק לפי סעיף 3, כמו שהיה בעבר.

איתי עצמון: סעיף 7 לחוק – ביצוע על-ידי הממונה קובע שאם לא קיים עוסק באנרגיה או צרכן אנרגיה הוראה מהוראות התקנות, הממונה יכול לבצע את הפעולה במקומו ולגבות ממנו את ההוצאות שכרוכות בכך.

איתי עצמון: אז ההפניה כאן – הוראה מהוראות התקנות – צריך לעשות תיקון טכני – הוראה מהוראות התקנות "לפי חוק זה", כי כבר לא תהיה הגדרה.

יעקב מרגי: אמרת לגבי הקנסות, ששיניתם את זה וזה מופיע בסעיף 61(א)(1) מהסכום הגבוה לסכום הנמוך יותר.

יעקב מרגי: מה היו הסכומים ומה הסכום...

איתי עצמון: הסכום המקסימאלי שקבוע הוא כ-75,300 שקלים חדשים.

איתי עצמון: אנחנו הורדנו את זה ל-14,400 שקלים חדשים.

יעקב מרגי: אגיד לך את האמת – את ה-14,000 הבנתי.

יעקב מרגי: מה מקומם של ה-400 פה?

יעקב מרגי: למה אתה צוחק?

אוריאל בבצ'יק: זה מזכיר לי את הדוגמה שנתת על המדריך במוזיאון, עם ה-2001 שנים.

אוריאל בבצ'יק: אני מקשיב טוב.

יעקב מרגי: כל הכבוד.

יעקב מרגי: אתה מקשיב טוב.

איתי עצמון: הסכומים הקבועים הם סכומים כלליים שקבועים בסעיף 61 לחוק העונשין ומתעדכנים לפי מנגנון העדכון הקבוע בחוק העונשין.

איתי עצמון: פשוט שואבים את הסכומים לפה.

יעקב מרגי: אוקי.

יעקב מרגי: יש הערות לאורחים שלנו בזום?

יעקב מרגי: אין דבר כזה בחקיקה, שידברו על פרק העונשין ולא יהיו השגות כאלה וחששות כאלה.

איתי עצמון: יש כאן הקלה.

יעקב מרגי: יש כאן הקלה, זה מה שרציתי לשמוע.

יעקב מרגי: אפשר לומר תודה, עשו שכל.

יעקב מרגי: התרגלנו שאנחנו רק מכים, חברה של מכים.

יעקב מרגי: אז אנחנו מצביעים.

איתי עצמון: הוועדה מצביעה על סעיפים 9 ו-10 כאשר נלווים לתיקון בסעיף 9 לחוק העיקרי גם מחיקת ההגדרה "תקנות" בסעיף 1 ותיקון טכני בסעיף 7, כמו שהקראתי קודם לכן.

יעקב מרגי: מי בעד?

יעקב מרגי: הסעיפים אושרו.

יעקב מרגי: אין מתנגדים, אין נמנעים.

יעקב מרגי: סעיפים 9 ו-10 אושרו.

איתי עצמון: "

איתי עצמון: נטע, אתה רוצה להקריא את התוספת?

נטע שפירא: נראה לי שחגית ממשרד האנרגיה תקריא.

חגית אייזנמן מלכה: אני ממשרד האנרגיה, מהלשכה המשפטית.

חגית אייזנמן מלכה: את התוספת אתם רוצים לקרוא, נכון?

איתי עצמון: כן, למעשה זו התוספת הראשונה שמופיעה בסעיף 13 להצעת החוק.

חגית אייזנמן מלכה: פה יש את רשימת התקנות שעליהם יחולו עיצומים כספיים ולא יהיו הוראות עונשיות.

איתי עצמון: עכשיו זה ההפרות.

חגית אייזנמן מלכה: חלק ב' זה ההפרות והעיצומים שקבועים לצידן.

חגית אייזנמן מלכה: "

יעקב מרגי: גברתי, אנחנו נוהגים בחקיקה שתוספות או טבלאות – אנחנו מצרפים וניתנה הזדמנות לעיין בזה.

יעקב מרגי: חבל שנתעלל בך.

איתי עצמון: אני חושב שכן כדאי להגיד כמה דברים - -

יעקב מרגי: להסביר אותם כן, במהות הכללית אבל אנחנו נצביע כפי שזה מוצג.

איתי עצמון: אלא אם כן יהיו שינויים תוך כדי.

איתי עצמון: מה שאני מציע, שתסבירו – הוועדה כמובן תעיין בנוסח התוספות, ההפרות, כשמדובר על הפרות של הוראות החוק והפרות של הוראות תקנות, כפי שמופיע כאן בתוספת – תסבירו אולי קצת לגבי המדרג ולגבי איך קבעתם את סוגי ההפרות ואת הסכומים לצידן.

חגית אייזנמן מלכה: אז אני אסביר את מבנה התוספת ואחר-כך, היחידה המקצועית תסביר את הסכומים:

יעקב מרגי: עוד הסברים, לפני שאנחנו - -

קריאה: יש תיקון מהבוקר לגבי ההפרות - - -

איתי עצמון: כן, יש תיקון בפסקאות או בפרטים 9 ו-10 בחלק ב' בתוספת.

איתי עצמון: מדובר על הפרות של הוראות סעיף 3ט(ב), הסעיף עם ההיבטים הצרכניים שהקראתי קודם לכן.

איתי עצמון: למעשה, הפרות 9 ו-10 צריכות להימחק מכיוון שכפי שאמרתי, האכיפה תהיה בהתאם להוראות חוק הגנת הצרכן וכך גם הפיקוח והטלת העיצומים וסכומי העיצומים כמובן, אז אפשר למחוק את שתי ההפרות האלה.

יעקב מרגי: הערות?

יעקב מרגי: אתם רוצים להוסיף?

איתי עצמון: כן, צריך להסביר.

אוריאל בבצ'יק: אז לגבי סעיפים 1-5 – אלה סעיפים מרתיעים שאמורים להגן על הצרכנים ומבחינת המשק, על נושא הנצילות האנרגטית של המכשירים שמיובאים.

אוריאל בבצ'יק: אנחנו מעבירים את המודל ממודל של בדיקה במעבדות למודל של הצהרה, וכאן מצד אחד אנחנו רוצים לשקול שתהיה הרתעה מספקת.

אוריאל בבצ'יק: מצד שני, לא סכום גבוה מדי שירתיע אותנו מלהטיל את הסכום וגם אנחנו נמצאים בתחילתו של תהליך ראשוני – אנחנו לא רוצים להטיל סכומים מאוד גבוהים בהתחלה אלא לבחון את הנושא ולבדוק איך - -

יעקב מרגי: וגם כאן עוברים מבדיקות מעבדה להצהרות.

אוריאל בבצ'יק: כן, להצהרות.

אוריאל בבצ'יק: הלוגיקה מאחורי קביעת הסכום היא שבדקנו את הרווח ממשלוחים של יבואנים לאבות טיפוס של מכשירים – הרווח יכול לנוע בין כמה עשרות-אלפי שקלים, תלוי במכשיר, למספר בודד של מאותו-אלפי שקלים, ואנחנו חושבים שזה קנס מספיק מרתיע בתור התחלה.

אוריאל בבצ'יק: זה לעומת קנסות שמגיעים עד 250,000 יורו באירופה, ושם כבר יש ניסיון של כמה שנים ביישום המודל הזה.

אוריאל בבצ'יק: זה לגבי סעיפים 1-5.

אוריאל בבצ'יק: לגבי סעיף 6 – "יבואן או יצרן שלא שמר מסמכים בניגוד להוראות לפי סעיף 3ז" – שוב, זה אחד משלושת העקרונות של התיקון לחוק, הנושא של המעבר למודל של - - - והנושא של עקיבות המסמכים, ופה הנושא הזה הוא קריטי כי צריכה להיות גם הרתעה.

אוריאל בבצ'יק: השווינו אותו לחוק אוויר נקי ולחוק חומרים מסוכנים.

אוריאל בבצ'יק: סעיף 14ה בחוק חומרים מסוכנים מציין שכשל בדיווח או כשל בדיווח של פנקס בעלים – הקנס עליו הוא 56,000 שקלים, ובחוק אוויר נקי – הסכומים הרבה יותר גבוהים, מדובר על 115,000 שקלים ליחיד, 230,000 שקלים לתאגיד בשל הפרת הוראות, אי-רישום או דיווח לממונה.

אוריאל בבצ'יק: זאת אומרת, נראה לנו שזה סכום סביר, וככל שנאכוף בשנים הקרובות את החוק אז נחזור לוועדה ועל-פי הניסיון נעדכן בהתאם.

יעקב מרגי: אני שמח שחשבתם על האיזונים.

יעקב מרגי: בואו נשמע אם יש הערות.

יעקב מרגי: יש הערות?

נטע שפירא: לפרוטוקול עוד הערה אחת בשיתוף פעולה גם עם המשרד וגם עם היועץ המשפטי של הוועדה: בעצם היום, כשהעונש הוא פלילי אז היה אפשר לתת קנסות מינהליים כי בתקנות העבירות המינהליות של החוק הופיעו הסעיפים הרלוונטיים כדי להטיל קנסות.

נטע שפירא: עכשיו, כשזה עובר לעיצומים, יכול להיות שבעתיד נצטרך לתקן גם את התקנות לעבירות המינהליות שאפשרו להטיל קנסות אז נתבקשנו לציין גם את זה.

יעקב מרגי: אתם ממשרד המשפטים?

יעקב מרגי: תשמע, זו רוח רעננה.

יעקב מרגי: בדרך כלל הם יושבים פה כנתון סטאטי.

איתי עצמון: עורך דין שפירא הוא מאוד פעיל וסייע לנו רבות בגיבוש ההסדר עם התיקונים.

יעקב מרגי: כשצריך – אני מפרגן וכשצריך – תשאלו את משרד החקלאות מהבוקר – אני גם נותן.

יעקב מרגי: יש הערות?

יעקב מרגי: אז חבל שאנחנו גוזלים לכם את זמנכם, בואו נצביע.

איתי עצמון: אנחנו מצביעים על סעיף 9א רבא שהקראתי אותו ועל התוספת הראשונה שכוללת הגדרות של התקנות, כפי שהקריאה עורכת הדין אייזנמן וכמובן, כל מה שהוועדה עיינה בהן – הפרות על הוראות החוק ועל הוראות התקנות, שלצידן יש סנקציה בדמות עיצום כספי.

יעקב מרגי: ואנחנו מצביעים.

יעקב מרגי: מי בעד?

יעקב מרגי: הסעיף והתוספת אושרו.

יעקב מרגי: כל מה שהקראנו והודענו אושר.

יעקב מרגי: מה נשאר לנו?

איתי עצמון: עכשיו הפרק של העיצומים הכספיים, אנחנו בסעיף 9ב – הודעה על כוונת חיוב.

איתי עצמון: אני אגיד עכשיו שההוראות האלה הן הוראות ששגורות בהרבה מאוד דברי חקיקה, זו מעין תבנית אז אין כאן שינויים דרמטיים לעומת המודל הנהוג.

איתי עצמון: אני אקרא את הסעיפים ונשמע הערות, ככל שיש צורך:

יעקב מרגי: רוצים להסביר?

איתי עצמון: אני חושב שהסעיפים די ברורים.

יעקב מרגי: הערות?

יעקב מרגי: אין הערות גם כאן על העיצומים.

יעקב מרגי: אתם תלמידים ממושמעים.

יעקב מרגי: אנחנו מצביעים על סעיף 9ב.

יעקב מרגי: מי בעד אישור סעיף 9ב?

יעקב מרגי: הסעיף אושר.

יעקב מרגי: אין מתנגדים, אין נמנעים.

יעקב מרגי: סעיף 9ב אושר.

איתי עצמון: זה שימוע לפני תחילת ההליך של הטלת פיצויים כספיים.

יעקב מרגי: מי בעד אישור סעיף 9ג?

יעקב מרגי: הסעיף אושר.

יעקב מרגי: אין מתנגדים, אין נמנעים.

יעקב מרגי: סעיף 9ג אושר.

יעקב מרגי: 9ד טעון הסבר?

יעקב מרגי: טעון התייחסות?

יעקב מרגי: יש התייחסות?

יעקב מרגי: אם אין, אנחנו עוברים להצבעה.

יעקב מרגי: מי בעד סעיף 9ד?

יעקב מרגי: הסעיף אושר.

יעקב מרגי: אין מתנגדים, אין נמנעים.

יעקב מרגי: סעיף 9ד אושר.

איתי עצמון: כלומר, יש כאן איזה שהוא שינוי לעומת המודל המקובל, שבדרך כלל חישבו את הסכום על הפרה נמשכת לפי החלק ה-50 מכל יום שבו נמשכת ההפרה.

איתי עצמון: אני מסכים אתך אבל זה קבוע בתקנות.

יעקב מרגי: זה הנוסח המאומץ?

איתי עצמון: כן, אבל אני מסכים עם אדוני.

יעקב מרגי: סעיף 9ה – הערות?

יעקב מרגי: אין הערות.

יעקב מרגי: מצביעים על סעיף 9ה.

יעקב מרגי: מי בעד?

יעקב מרגי: הסעיף אושר.

יעקב מרגי: אין מתנגדים, אין נמנעים.

יעקב מרגי: סעיף 9ה אושר.

איתי עצמון: מכיוון שמודל העיצומים הכספיים הוא הטלת קנסות בסכום קבוע שאין לגביו שיקול דעת של הרשות המינהלית – האפשרות להפחית את הסכומים היא אך ורק בהתאם – בדרך כלל יש מה שנקרא תקנות הפחתה וכאן, בייעוץ המשפטי, אנחנו הצענו למשרד כדי לייעל את ההליכים ולקדם את יישום החוק, לעגן את כל נסיבות ההפחתה בתוספת לחוק שאני אקרא אותה כעת – התוספת השנייה בעמוד 29 לנוסח: "

איתי עצמון: זאת התאמה למודל מקובל גם כן, הנושא של - -

יעקב מרגי: אם יהיו מספר עילות של הפחתה, לפי החשבון שעשיתי אתם עוד תהיו חייבים לו כסף.

יעקב מרגי: אם אין הערות, אנחנו מאשרים את סעיף 9ו והתוספת השנייה.

יעקב מרגי: מי בעד?

יעקב מרגי: הסעיף והתוספת אושרו.

יעקב מרגי: אין מתנגדים, אין נמנעים.

יעקב מרגי: סעיף 9ו כולל התוספת השנייה אושרו.

איתי עצמון: כאן יש תוספת לעניין העדכון הראשון כי שאלנו מה יהיה הדין במקרה שהחוק יעבור וייכנס לתוקף בדצמבר – האם יידרש עדכון כבר בינואר?

איתי עצמון: זה נראה לנו דבר שהוא לא הגיוני ולכן, אנחנו מציעים לקבוע – אני לא יודע אם זה יעודכן כאן או בהוראות מעבר – שעדכון ראשון של הסכומים יהיה בעוד כשנה, ב-1 בינואר 2022.

איתי עצמון: "לעניין זה, "מדד" – מדד המחירים לצרכן שמפרסמת הלשכה המרכזית לסטטיסטיקה.

יעקב מרגי: לסעיף 9ז יש הערות?

יעקב מרגי: אין הערות, אנחנו מצביעים.

יעקב מרגי: מי בעד?

יעקב מרגי: הסעיף אושר.

יעקב מרגי: אין מתנגדים ואין נמנעים.

יעקב מרגי: סעיף 9ז אושר.

יעקב מרגי: מה קרה?

יעקב מרגי: למה?

יעקב מרגי: מה הקמצנות הזאת?

יעקב מרגי: אפילו קנס על תעבורה זה 90 יום.

נטע שפירא: התבנית לקוחה מתבנית פלילית קבועה, ודווקא פה אני רואה - -

יעקב מרגי: זה לא פלילי.

נטע שפירא: אכיפה מינהלית, סליחה.

נטע שפירא: תבנית קבועה ודווקא פה הועלה - - -

יעקב מרגי: קחו בחשבון שאדם מנהל עסק, מלא פרוצדורות, מחלקות.

יעקב מרגי: זה לא אדם פרטי שעובר עבירת תנועה אז יאללה, הוא לוקח... יש הערות?

יעקב מרגי: אין.

יעקב מרגי: אתם חיים עם 45 יום, מה אני מבלבל במוח.

יעקב מרגי: סעיף 9ח, מי בעד?

יעקב מרגי: הסעיף אושר.

יעקב מרגי: אין מתנגדים, אין נמנעים.

יעקב מרגי: סעיף 9ח אושר.

יעקב מרגי: בקצב הזה אתה יכול לקרוא הכל.

יעקב מרגי: בסוף אני אשאל אם יש משהו להעיר – להעיר את הכיתה, כולם נרדמו.

יעקב מרגי: בבקשה, סעיף 9ט.

יעקב מרגי: אחד הדברים שעשינו כאן, במדינה, זה הקמת מרכז לגביית קנסות.

יעקב מרגי: הפכו את זה ליעיל - -

איתי עצמון: הרבה יותר מידתי ויעיל.

יעקב מרגי: - - גם למדינה וגם למפר.

יעקב מרגי: אנחנו מצביעים על סעיפים 9ט ו-9י.

יעקב מרגי: מי בעד?

יעקב מרגי: הסעיפים אושרו.

יעקב מרגי: אין מתנגדים, אין נמנעים.

יעקב מרגי: סעיף 9ט ו-9י אושרו.

יעקב מרגי: אם יהיו הערות תאמרו אתם, אני לא שואל אתכם.

יעקב מרגי: תעצרו אותנו.

איתי עצמון: זה מעין סיכון כפול באכיפה מינהלית מכיוון שאין כאן את ההוראות הקיימות בדין הפלילי לעניין סיכון כפול, אז נקבעה כאן הוראה שאומרת שלמעשה על אותו מעשה, גם הוא מהווה הפרה של דין אחר, לא מטילים יותר מעיצום כספי אחד.

איתי עצמון: גם זה, כמובן, תואם את המודל של האכיפה המינהלית.

יעקב מרגי: מי בעד סעיף 9יא?

יעקב מרגי: הסעיף אושר.

יעקב מרגי: אין מתנגדים ואין נמנעים.

יעקב מרגי: סעיף 9יא אושר.

איתי עצמון: כאן מדובר על ערעור לערכאה שיפוטית על החלטת הממונה להטיל עיצום כספי.

יעקב מרגי: סעיף 9יב – מי בעד?

יעקב מרגי: הסעיף אושר.

יעקב מרגי: אין מתנגדים, אין נמנעים.

יעקב מרגי: סעיף 9יב אושר.

איתי עצמון: דהיינו, לא מפרסמים שם של יחיד.

איתי עצמון: כפי שאמרתי, הוא קובע שלא מפרסמים שם של יחיד.

איתי עצמון: כלומר, בשלב שבו מודיעים לו שהולכים להטיל עליו עיצום כספי – "ובלבד שהממונה הודיע למפר על כוונתו לפרסם את שמו, בהודעה על כוונת חיוב לפי סעיף 9ב.

איתי עצמון: כאן יש תוספת שאנחנו, בייעוץ המשפטי של הוועדה ביקשנו להוסיף: "בפרסום כאמור יישם הממונה אמצעים טכנולוגיים נאותים ומתקדמים, כדי למנוע, ככל האפשר, את העיון באתר האינטרנט של המשרד בפרטים שפורסמו בתום תקופת הפרסום, ובלבד שיש אמצעים מקובלים למניעת העיון כאמור.

איתי עצמון: " כפי שאמרתי, הפרטים מתפרסמים באתר האינטרנט של המשרד.

איתי עצמון: אנחנו לא רצינו שלאחר תקופת הפרסום שקצובה כאן – ארבע שנים לגבי תאגיד ושנתיים לגבי יחיד – הפרטים האלה ימשיכו "לרדוף" את אותו - -

איתי עצמון: נכון, אני חושב שזו סוגיה - -

יעקב מרגי: אני חושב שזו הערה במקום.

יעקב מרגי: תבורך.

איתי עצמון: בהחלט הערה שאני חושב שהיא חשובה, וחשוב שבאמת המשרד יבדוק שככל שיש אמצעים טכנולוגיים מקובלים – ואנחנו סייגנו את הסעיף הזה.

איתי עצמון: אם יש אמצעים מקובלים, המשרד צריך ליישם אותם ולמנוע את אחזור הפרטים האלה, שימשיכו לרדוף את המפר על הפרות שכמו שאמרתי, מדובר לא על עבירה פלילית אלא על הפרות רגולטוריות במהותן.

יעקב מרגי: עם ערוכים מבחינת הדבר הזה?

אוריאל בבצ'יק: שוב, היו לנו דיונים בנושא הזה.

אוריאל בבצ'יק: כמובן שלהוריד את הפרסום באתר של המשרד – אין בעיה.

איתי עצמון: אתם תהיו חייבים.

יעקב מרגי: יהיה לכם מעקב או שזה אוטומטי?

אוריאל בבצ'יק: סליחה, לא הבנתי את השאלה.

יעקב מרגי: זה יהיה אוטומטי או מעקב ידני?

יעקב מרגי: יש פרסום עכשיו, עברו ארבע שנים.

יעקב מרגי: איך אתה יודע?

אוריאל בבצ'יק: כיום אין לנו כלים.

אוריאל בבצ'יק: אנחנו נצטרך לפתח אותם ושוב, זה לא רק כלים של משרד האנרגיה אלא כלים רוחביים, ככל שיהיו כלים לממשלה, לכלל משרדי הממשלה כי אנחנו לא היחידים שמטילים עיצומים.

אוריאל בבצ'יק: אז ככל שיהיו כלים לכלל משרדי הממשלה, אנחנו נשתמש בהם.

אוריאל בבצ'יק: כמובן.

אוריאל בבצ'יק: אבל היום אין לנו את הכלים לעשות מחיקה אוטומטית של מידע שמסתובב באינטרנט.

יעקב מרגי: אתם לא הולכים לעשות פעולה אקטיבית.

איתי עצמון: מה שמוצע לקבוע כאן הוא הגבלת תקופת הפרסום.

איתי עצמון: ככל שיהיו אמצעים טכנולוגיים מקובלים – אני רק אגיד לאדוני שלאורך השנים הסוגיה הזאת עלתה כאן, בוועדת הכלכלה.

איתי עצמון: בחלק מהחוקים הדבר הזה מוסדר בתקנות ייעודיות של שר המשפטים אם אינני טועה – אחזור הפרטים שפורסמו על הטלת עיצום כספי.

איתי עצמון: משרדי הממשלה נתקלו בקשיים ביישום ההוראה הזאת ולכן אנחנו - -

יעקב מרגי: לכן קבענו – ובלבד שיש אמצעים.

יעקב מרגי: זאת המלצה בלבד.

איתי עצמון: נכון.

איתי עצמון: ובלבד שיש אמצעים מקובלים.

נטע שפירא: וגם צריך לומר שזה לא סוגר את כל האופציות של המילה "יוחזר".

נטע שפירא: דיברנו לפני הדיון – יכול להיות שעכשיו כתב ירצה לסקור את העיצומים שניתנו בשנה האחרונה - -

יעקב מרגי: לא אכפת לנו.

יעקב מרגי: קודם כל, אנחנו צריכים לתקן את עצמנו.

נטע שפירא: בדיוק.

נטע שפירא: האתר של המשרד צריך להיות - - -

יעקב מרגי: אנחנו צריכים לתקן את עצמנו ובלבד שיש אמצעים מקוונים.

יעקב מרגי: לא פספסנו את זה.

נטע שפירא: נכון, אני אומר רק שהמשרד - -

יעקב מרגי: אני מתעקש לא להצטייר פראייר, מה אכפת לך?

יעקב מרגי: תמשיך.

יעקב מרגי: אנחנו מצביעים על סעיף 9יג.

יעקב מרגי: מי בעד?

יעקב מרגי: הסעיף אושר.

יעקב מרגי: אין מתנגדים, אין נמנעים.

יעקב מרגי: סעיף 9יג אושר.

איתי עצמון: האם יש הפרות שיש לצידן גם סנקציה פלילית וגם אכיפה מנהלית?

חגית אייזנמן מלכה: לא מכוח החוק הזה.

חגית אייזנמן מלכה: בתוך החוק הזה יש או אכיפה מינהלית או אכיפה פלילית ואין משהו מקביל.

חגית אייזנמן מלכה: יכול להיות שמכוח חוק אחר הפרה כזאת יכולה אולי להיות הפרה על חוק צרכני - -

חגית אייזנמן מלכה: לא, הוראה מההוראות לפי חוק זה המהווה עבירה.

חגית אייזנמן מלכה: זאת אומרת, ההוראה היא לפי החוק הזה.

חגית אייזנמן מלכה: יכול להיות שתהיה הוראה שתהיה עבירה לפי חוק אחר.

חגית אייזנמן מלכה: יכול להיות הפרת חובה חקיקה, יכול להיות הפרה של חובה צרכנית.

חגית אייזנמן מלכה: כרגע, אני לא חושבת על איזה שהוא סעיף ספציפי אבל זה מקובל בכל החקיקה, וממה שאני יודעת גם נוהגים בכל החקיקה למחוק את ההוראות העונשיות כרגע כי אומרים שיש תמיד את העבירה הכוללת של הפרת חובת - -

איתי עצמון: לא תמיד.

איתי עצמון: אני יכול להגיד לך שבחוקים אחרים יש הרבה פעמים כפל – יש הוראות שיש לצידן גם סנקציה פלילית וגם עיצום הכספי, ואז המשרד נדרש במסגרת מדיניות האכיפה שלו, לקבוע איך מפעילים את שיקול הדעת, איזו הפרה נוקטים בהליך אכיפה מינהלית ובאיזה הפרה מגישים כתבי אישום.

נטע שפירא: בנוסח כתוב ההוראות לפי חוק זה, העבירה היא חוק - - - בסדר?

נטע שפירא: זאת הכוונה.

יעקב מרגי: כן גברתי.

דניה קאופמן: תודה אדוני.

דניה קאופמן: אני ממשרד המשפטים, מהמחלקה הפלילית.

דניה קאופמן: באמת, כמו שהוסבר כאן, הכוונה היא שהפרה על הוראה לפי החוק מהווה עבירה לפי כל חוק, וזה מקובל בתבנית הזאת.

דניה קאופמן: אני מפנה גם לסעיפים קטנים (ב) ו-(ג), שמדברים בדיוק על הסיטואציה הזאת, מה יקרה אם ההפרה הזאת מהווה גם עבירה לפי חוק אחר ומבקשים להגיש כתב אישום – אז כתוב שלא יוגש כתב אישום בשל אותה הפרה אלא אם כן יתגלו עובדות חדשות, ובסעיף קטן (ג) – לא ינקטו הליכים אם יוגש כתב אישום, וזה העיצום הכספי.

דניה קאופמן: כלומר, זו לא סיטואציה של עבירה ועיצום לפי אותו חוק ואז צריך - - - אלא מה קורה אם מחליטים להגיש כתב אישום.

קריאות: ברור.

יעקב מרגי: תודה.

יעקב מרגי: מי בעד סעיף 9יד?

יעקב מרגי: הסעיף אושר.

יעקב מרגי: אין מתנגדים, אין נמנעים.

יעקב מרגי: הסעיף אושר.

איתי עצמון: למעשה, מה שנעשה כאן, בעבודה על פרק העיצומים, ההפרות על הוראות החוק הועברו גם הן לתוספת כדי שניתן יהיה – אם יהיה צורך בכך – לשנות את הסכומים אבל יש מגבלה על איזו שהיא תקרה.

איתי עצמון: מגבילים את מחוקק המשנה, בהביאו את התקנות לכאן, לאישור הוועדה, לגבי הסכומים גם על הוראות החוק וגם על הוראות התקנות.

יעקב מרגי: יש הערות?

יעקב מרגי: בכל זאת, סכומים לא מבוטלים.

איתי עצמון: אבל ככל שירצו להגדיל אותן – זה כמובן יגיע לכאן, לפיקוח פרלמנטרי.

יעקב מרגי: אם אין הערות אנחנו מאשרים את סעיף 9טו.

יעקב מרגי: מי בעד?

יעקב מרגי: הסעיף אושר.

יעקב מרגי: אין מתנגדים, אין נמנעים.

יעקב מרגי: הסעיף אושר.

איתי עצמון: פרק ח' – זה תיקון טכני.

איתי עצמון: מכיוון שהחוק ארכאי, חוק מקורות אנרגיה, הייתה חסרה בו הוראה של שמירת דינים ששגורה מאוד בדברי חקיקה ולכן הצענו להוסיף אותה כאן.

יעקב מרגי: אנחנו מצביעים על 12 ו-13א.

יעקב מרגי: מי בעד?

יעקב מרגי: הסעיפים אושרו.

יעקב מרגי: אין מתנגדים ואין נמנעים.

יעקב מרגי: סעיפים 12 ו-13א אושרו.

איתי עצמון: עוברים לתוספות, הוועדה כבר דנה בהן.

איתי עצמון: הסעיפים הבאים בעמוד 31 לנוסח אלה הוראות מעבר שאנחנו, בייעוץ המשפטי לוועדה, הצענו להוסיף ואני אסביר אותן: הוראות מעבר לעניין מינויים בסעיף 14 זה לעניין תוקפם של מינויים שנעשו לפי החוק הקיים היום, בנוסחו לפני התיקון, ורואים אותם כאילו נעשו לפי החוק בנוסחו המתוקן.

איתי עצמון: הממונה, לפי החוק הקיים היום, המינוי שלו מעוגן בהגדרה וכמובן שלא קובעים הוראות אופרטיביות בהגדרות ולכן הוספנו סעיף אופרטיבי, אבל אז צריך את ההשלמה הזאת שאומרת שאותו ממונה שמונה לפי ההגדרה, רואים אותו כמי שמונה לפי הסעיף האופרטיבי.

איתי עצמון: סעיף (ב) זה הוראות לעניין המפקחים, שגם היום פועלים, כפי ששמענו.

איתי עצמון: "(ב) מי ששר האנרגיה או הממונה הסמיכו בכתב בהתאם להוראות סעיפים 4 ו-5 לחוק העיקרי, כנוסחו ערב יום פרסומו של חוק זה, והסמכתו בתוקף ערב יום הפרסום, יראו אותו כמפקח שהוסמך לפי פרק ד' לחוק העיקרי, כנוסחו בחוק זה; הממונה יפרסם הודעה באתר האינטרנט של משרד האנרגיה על פרטיהם של מי שהוסמכו כאמור וחלות עליהם הוראות סעיף קטן זה.

איתי עצמון: "

איתי עצמון: אלה המפקחים שהוסמכו גם בידי שר האנרגיה או בידי הממונה – יש להם הסמכה בכתב להפעיל גם היום סמכויות פיקוח ואכיפה, אז יראו אותם כמפקחים לפי הפרק החדש שהוועדה אישרה.

יעקב מרגי: ממשיכים לסעיף 15?

איתי עצמון: אתה רוצה להצביע על סעיף 14?

יעקב מרגי: אין בעיה.

יעקב מרגי: מי בעד אישור סעיף 14 והוראות המעבר?

יעקב מרגי: הסעיף והוראות המעבר אושרו.

יעקב מרגי: אין מתנגדים ואין נמנעים.

יעקב מרגי: סעיף 14 והוראות המעבר אושרו.

איתי עצמון: כאן יש הוראה יחסית ייחודית – הוראת מעבר לעניין תקנות קיימות.

איתי עצמון: אני אקריא אותה ואסביר:

איתי עצמון: למעשה, יש היום הסדרה די ענפה לפי סעיף 3 לחוק העיקרי – תקנות שונות שקובעות נצילות אנרגטית לגבי מכשירי חשמל, יש לעניין מכונות כביסה, לגבי ממירים, ומשרד האנרגיה בוודאי יוכל לפרט עוד.

איתי עצמון: לפי התיקון עכשיו, יהיו תקנות תחדשות שיקבעו נצילות אנרגטית לגבי סוגים של מכשירים חשמליים שגם הם יקבעו בתקנות, שעל המכשירים האלה יחול הפרק החדש, כל הפרק שהוועדה אישרה לעניין הצרה וכולי.

איתי עצמון: המנגנון שמוצע כאן קובע שאם הותקנו תקנות – למשל, לגבי מכונות כביסה, תקנות חדשות – בטלות התקנות הקיימות לגבי מכונות כביסה ולא יידרש אישור ועדת כלכלה לביטול.

איתי עצמון: למעשה, אדוני החליט שהתקנות החדשות לעניין נצילות אנרגטית של מכשירים חשמליים לא יובאו לכאן, לוועדת הכלכלה, וכדי למנוע את הצורך להגיע ברמת האישור הפורמלי לאישור ועדת הכלכלה של ביטול התקנות – אין להן משמעות ברגע שיש תקנות שמחליפות אותן - -

יעקב מרגי: לא, אנחנו מפיקים לקחים ממה שקורה בקבינט הקורונה, שזה מגיע לפוליטיקאים אז אומרים שהכל פוליטי.

יעקב מרגי: כדי שלא יאמרו שהנצילות האנרגטית נקבעת על-ידינו, שחררנו לכם את זה מפיקוח פרלמנטרי אבל שאר התקנות לא.

איתי עצמון: נכון.

יעקב מרגי: בחדא מחתא גם גם עקצנו את מי שטוען.

יעקב מרגי: .. אין הערות?

איתי עצמון: רגע, לגבי סעיף קטן (ב) – שם מדובר על אישורים, אישורי הממונה אני מניח, ותוויות של דירוג אנרגטי לגבי אב-טיפוס של מכשיר חשמלי שניתנו לפי התקנות שבתוקף היום לפי סעיף 3.

איתי עצמון: אז ההוראה הזאת קובעת שלמרות ההוראה הקודמת שהקראתי לעניין ביטול התקנות הקיימות, כדי שאותם אישורים ותוויות לא יפקעו גם כן, אז מחיים אותם אז למועד שבו יינתנו אישורים או תוויות לפי התקנות החדשות לגבי אותו אב-טיפוס.

רז הילמן: אפשר להתייחס?

יעקב מרגי: בבקשה.

רז הילמן: אני מלשכת המסחר.

רז הילמן: קודם כל, לגבי סעיף שלא מופיע פה – הוסיפו בתיקון חקיקה גם דרישות חדשות ממשווקים ואין שום התייחסות לתקופת - -

יעקב מרגי: על איזה סעיף אתה מדבר?

רז הילמן: זה סעיף נוסף שצריך להוסיף, של מועד כניסה לתוקף.

רז הילמן: כל מה שקשור לסימן ג זה דרישות חדשות ממשווקים וצריך לתת להם כמה חודשים להיערך וליישם את זה.

רז הילמן: זה דבר אחד.

רז הילמן: לגבי הוראות המעבר שהוספו – אני רוצה לשים פה דגש על זה שיש תקנות "יעילות במכשירי חשמל - - - שההיערכות שלהם כלפי היבואנים והיצרנים ויש תקנות שמורכבות יותר - - - יכול להיות שגם תקופת ההיערכות ותקופת המעבר יצטרכו להיות יותר מורכבות מזה, ולכן אני מציע שתהיה יותר גמישות בתקנות - -

יעקב מרגי: ידידי היקר, הבנו.

יעקב מרגי: תן להם זכות תגובה.

רז הילמן: אם אפשר רק להשלים – לכן, אני מציע שתהיה גמישות גם בהיבט ששתי התקנות יוכלו לחול במקביל אם בתקנות רואים בזה צורך, מעבר זה שרק האישור יחול במקביל אז גם שתי התקנות יכולות לחול במקביל כדי שמי שכבר יכול להתחיל לייצר או לייבא לפי התקנות - - -

יעקב מרגי: תודה.

יעקב מרגי: אין ספק שהחוק הזה ייכנס לתחולה עם כתיבת התקנות.

יעקב מרגי: עם כל הכבוד, הוא בצדק טוען שזה שעכשיו החלטת ותיקנת ובאת לפה ותיקנת את התקנות והן אושרו וכל מה שצריך נאשר – תן להם זמן התארגנות.

יעקב מרגי: למה פרק התחילה פה נעדר מהחוק?

שבתי אלבוחר: קודם כל, במהלך כתיבת התקנות אנחנו מפרסמים אותן לעיון הציבור, לכל היבואנים.

שבתי אלבוחר: זאת אומרת, הם כבר - -

יעקב מרגי: ידידי, מר אלבוחר, אתה יודע, כשאומר לי משרד ממשלתי שהצו פורסם לעיון הציבור – מישהו עשה פעם מחקר על כל צו באמת אם כל מי שצריך יודע ומעיין בזה?

שבתי אלבוחר: אבל פה מדברים על אוכלוסייה ייעודית.

שבתי אלבוחר: זאת אומרת, היבואנים בוודאי יקבלו את התקנות, הם יראו אותן באתר.

שבתי אלבוחר: היבואנים יודעים בדיוק איפה לבדוק וכך אנחנו עובדים אתם שנים רבות.

שבתי אלבוחר: זאת אומרת, אנחנו לא עושים תקנות - -

יעקב מרגי: סליחה, זה שאתה ישבת – סליחה, זה שאנחנו דגרנו, לא אתה, שלא תיקח את זה אישית – אנחנו דגרנו על הביצים הרבה זמן כדי שהאפרוחים יצאו ויבקעו, זה עדין לא אומר שהוא ידע את כוונותיך וכוונותינו אילו תקנות לאשר.

יעקב מרגי: וזה שפרסמת לציבור – כמה זמן אתה מפרסם לציבור?

שבתי אלבוחר: זה תלוי.

שבתי אלבוחר: אפשר בהחלטה - -

יעקב מרגי: אבל הוא סמך על ועדת הכלכלה שתזרוק אותך מכל המדרגות והוא לא נערך.

יעקב מרגי: אם הוא היה נערך והיית אומר לו: נא להיערך עם הפרסום של הציבור, אז זה "פייק", זה לא פרסום לציבור להערות.

יעקב מרגי: אתה אומר לו במילים אחרות – החוק הזה ייכנס לתוקף עם פרסום התקנות להערות הציבור.

יעקב מרגי: אז מה צריך הערות הציבור?

יעקב מרגי: תן לו זמן היערכות.

קריאות: - - -

יעקב מרגי: רגע, אני שמח שהדיון התעורר.

יעקב מרגי: שלא יהיה מה להעיר בסוף...

שבתי אלבוחר: אנחנו קובעים בתקנות מועד כניסה לתוקף של התקנות, ובדרך כלל אנחנו קובעים מועד של מספר חודשים - -

יעקב מרגי: אז למה אתה מוציא לי את הנשמה?

יעקב מרגי: תגיד שבתקנות שנאשר ניתן זמן.

יעקב מרגי: קיבלת תשובה, ידידי?

רז הילמן: לא, לא קיבלתי תשובה כי אני חושב ששבתי לא הבין את מה שאני אומר.

רז הילמן: שבתי, החוק כמו שהוא מנוסח כרגע מגביל אותך מלייצר בתקנות מצב של חפיפה בין שתי התקנות, ויכול להיות שכשתבוא לעשות את התקנות תראה שלפחות ביחס לחלק מהמוצרים אתה רוצה שתהיה תקופת חפיפה, וכאן החוק מגביל אותך ולא נותן לך לעשות את זה.

רז הילמן: אז אני אומר - -

קריאות: - - -

יעקב מרגי: לא, הוא מדבר על חפיפה.

יעקב מרגי: הנחת העבודה שלך מבחינתך שגויה.

יעקב מרגי: לא יהיה מצב של חפיפה בין התקנות.

רז הילמן: אז אני חושב שהם לא לוקחים בחשבון – אם ניקח רגע מישהו שמביא מוצר שבמקרה סוף התוקף של האישור שלו הוא שבוע לפני שנכנסות לתוקף התקנות החדשות.

יעקב מרגי: אז יש התייחסות שכל עוד אין משהו אחר, התקנות העדכניות הן שתקפות.

איתי עצמון: וגם האישור לתוויות – יש הוראות לעניין - -

רז הילמן: - - - יש מישהו שכבר מוכן ליישם את התקנות החדשות – בואו ניתן לו מיד להתחיל לפעול לפי התקנות החדשות, ומישהו שצריך עוד כמה חודשים, עוד שנה – ניתן לו את השנה הזאת, ובאופן הדרגתי גם המלאים הולכים ונגמרים בשווקים.

רז הילמן: בכל התקנות שעשינו עד עכשיו, מקורות אנרגיה, עשינו את הדבר הזה ואני לא מבין למה כאן אתה רוצה בחוק להגביל אותם.

יעקב מרגי: רז הילמן, תודה.

יעקב מרגי: אתה רוצה להתייחס?

שבתי אלבוחר: שלא מגבילים – זה באמת הנוהג לגבי כל התקנות שהתקנו לגבי מקררים ומזגנים וטלוויזיות וכולי, שאנחנו קובעים בתקנות עצמן פרק זמן לכניסתן לתוקף – זה בדרך כלל שלושה חודשים לפחות, למיטב זכרוני, לתקנות שאני כתבתי אותן אז אנחנו מתכוונים לעשות אותו דבר לגבי התקנות החדשות.

יעקב מרגי: תודה.

יעקב מרגי: מיצינו.

רז הילמן: - - -

יעקב מרגי: ודאי, אמרת את זה לפרוטוקול וזה מחייב והסכמנו.

יעקב מרגי: אפילו לא חלקנו עליך, לא ביקשנו הארכה.

יעקב מרגי: משרד המשפטים, יש לו בעיה עם זה.

יעקב מרגי: בואו נשמע.

נטע שפירא: אני מסתכל על הנוסח כי אני יודע מה סיכמנו בעל-פה וההערה שלו מאירה לי רגע – הוספנו בסוף:

נטע שפירא: לפי המוקדם מביניהם.

נטע שפירא: רצינו לתת לתווית את מלוא אורך החיים שלה ועכשיו אנחנו לא נותנים לה.

נטע שפירא: השאלה אם זאת הייתה הכוונה?

רז הילמן: אני באמת חשבתי שבסיפא, של לפי המוקדם - -

יעקב מרגי: רז, אני משאיר אותך בהאזנה אבל לא בשביל שתפריע לי.

יעקב מרגי: בבקשה.

נטע שפירא: יכול להיות שזה לפי המאוחר כי נגיד שבינואר יבואן קיבל תווית לפי החוק הישן והשר התריע מראש חצי שנה ואומר: תדעו לכם שבמרץ אני אתקין.

נטע שפירא: לפי הנוסח עכשיו, מי שקיבל בינואר את התווית, במרץ כבר צריך להוציא תווית חדשה.

נטע שפירא: השאלה אם זה לזה התכוונתם ואמרתם: בואו ניתן לו, הוא קיבל לשנה?

נטע שפירא: שבינואר הבא יוציא תווית חדשה, ואז צריך לשנות - -

רז הילמן: אני יכול להציע משהו בעניין הזה?

יעקב מרגי: לא.

נטע שפירא: אני מתלבט.

נטע שפירא: זה לשיקול המשרד.

יעקב מרגי: משרד האנרגיה?

שבתי אלבוחר: רגע להתייעצות.

יעקב מרגי: הם מתייעצים, רז דבר אתה.

קריאה: כבוד היו"ר, אפשר להתייחס?

יעקב מרגי: רגע, מי זאת?

רחל גור: אני מלובי 99.

רחל גור: אני חוששת שאם אנחנו נדחה את התחולה ליותר משלושה חודשים יצליחו לקבור את זה סופית.

יעקב מרגי: רגע, לא שומעים אותך.

רז הילמן: לא, זה לא קשור לחוק.

יעקב מרגי: אם חבריך בזום יכבדו אותך ולא יפריעו לך – אני אשמע.

רחל גור: אני סומכת עליך, יו"ר הוועדה.

רחל גור: אני חוששת אם אנחנו נדחה את התחולה של התקנות למעבר לשלושה חודשים, כפי שמקובל, זה יהיה תירוץ בשביל למסמס את זה טוטאלית.

רחל גור: יש פה אינטרס שהתקנות האלה לא ייכנסו לתוקף אם נדחה את זה לעוד שנה, כפי שמציעים, אנחנו בפועל - -

יעקב מרגי: לא, אני לא חושב שלזה התכוון רז.

יעקב מרגי: טוב שהבהרת את החשש שלך אבל לא זאת הייתה הכוונה.

יעקב מרגי: הכוונה הייתה שלושה חודשים, ורק במקרים ש...

יעקב מרגי: מה החלטתם בהתייעצות?

איציק יוניסי: אני ממשרד האנרגיה.

איציק יוניסי: אם הבנתי נכון את רז – רז, תקן אותי אם אני טועה – הכוונה היא מה יקרה בסיטואציה שבה אנחנו נתקין תקנות חדשות, נקבע בהן תחולה לעוד שנה קדימה והן עוד לא נכנסו לתוקף, התקנות הישנות עדין תקפות אבל בפרק הזמן הזה היבואנים רוצים כבר להיערך ורוצים להגיד: אני מותאם לתקנות החדשות, אני מקדים את זמני - -

רז הילמן: בדיוק כך.

יעקב מרגי: רגע.

איציק יוניסי: - - על-פי מה שכתוב כרגע, יאסר עליו לבצע את זה, יאסר עליו להביא את הדגמים החדשים - -

יעקב מרגי: להיערך לפי התקנות.

איציק יוניסי: נכון.

איציק יוניסי: הוא צריך עדין לפעול לפי התקנות הישנות, והוא אומר:

איציק יוניסי: תאפשרו לי איזה שהוא פרק זמן שבו אני כבר יכול לפעול לפי התקנות החדשות שעוד לא נכנסו לתוקף, עם יעילות יותר גבוהה.

איציק יוניסי: זו כוונת המשורר אם הבנתי נכון.

איציק יוניסי: רז, תקן אותי אם אני טועה.

רז הילמן: הבנת מצוין.

רז הילמן: זאת בדיוק הבעיה.

יעקב מרגי: אתה רוצה להקדים את הפעולה שלך למרות שתקנות עדין לא...

רז הילמן: נכון.

רז הילמן: שתהיה ההמשכיות הזאת.

יעקב מרגי: התגובה האוטומטית שלנו לאלה שנמצאים בזום, שתמיד הם מבקשים לדחות.

יעקב מרגי: פה אתה בלבלת אותנו בזה שאתה רוצה להקדים.

איתי עצמון: אז אולי צריך לתת לממונה סמכות להחליט במקרים פרטניים להאריך תוקף של אישורים או לקבוע תקופת - -

איציק יוניסי: איך זה יופעל?

איציק יוניסי: שהוא יוכל לפעול כבר לפי התקנות החדשות - -

יעקב מרגי: למרות שלא אושרו?

איציק יוניסי: - - אם נכנסו - - - משהו כזה.

איציק יוניסי: ..

קריאות: - - -

נטע שפירא: כשיקבעו תקנות ויגידו שהתוקף שלהן לעוד חצי שנה, יגידו מה קורה בתקופת הזמן הזה.

איתי עצמון: כן, יהיו הוראות מעבר.

יעקב מרגי: תודה רבה לך.

יעקב מרגי: היום הצדקת את הלחם שלך בצורה.

יעקב מרגי: ..

יעקב מרגי: בתקנות יהיו הוראות מעבר, רז, ואז נראה אותך שוב.

רז הילמן: ברור.

רז הילמן: הוראות המעבר האלה מגבילות את הסמכות - -

יעקב מרגי: בתקנות יהיו הוראות מעבר – רז, רגע.

יעקב מרגי: החלטנו שאתה לא משיג על זה.

יעקב מרגי: בהוראות המעבר שבתיקון התקנות תהיה התייחסות למה שהעלית ואני לא יודע מה יוחלט, אם כן או לא אבל תהיה התייחסות למה שהעלית.

שבתי אלבוחר: אני חושב שבהחלט אפשר להתייחס לסוגיות האלה בתקנות.

יעקב מרגי: אז אני מבקש שתהיו ערוכים.

איתי עצמון: השאלה אם הוראות המעבר לא יגבילו אתכם?

איתי עצמון: אני חושש מזה.

חגית אייזנמן מלכה: לא, הם לא יגבילו.

חגית אייזנמן מלכה: הנוסח של הוראות המעבר עכשיו - - -

שבתי אלבוחר: לא, זה לא יגביל אותנו מכיוון שנוכל לקבוע הוראות מעבר לגבי התקנות הקיימות, שאולי ימשיכו לחיות - -

איתי עצמון: לא, אבל יש לך הוראה מפורשת בחקיקה ראשית.

איתי עצמון: אני לא כל-כך בטוח.

קריאה: איזה הוראה מפריעה לכם?

קריאה: איזו הוראה ספציפית?

איתי עצמון: מה ההוראה אומרת?

איתי עצמון: שאישורים ותוויות שניתנו לפי התקנות הקיימות ימשיכו להיות בתוקף עד שנותנים אישורים ותוויות לפי החוק החדש או עד שאותו אישור או אותה תווית פקע תוקפן.

קריאה: אין התייחסות לגבי מי שרוצה לייבא לפי החדשים.

שבתי אלבוחר: אנחנו לא רוצים להקדים את האפשרות לייבא במסגרת הצהרות.

שבתי אלבוחר: מה שכן נמשך, מכיוון שזה נמצא בתוך החוק, שתמיד היבואן יכול להביא את המוצר למכון התקנים, למעבדה מאושרת, ולבדוק אותם כמו היום.

שבתי אלבוחר: זה ממשיך לרוץ, אין הפסקה של הדבר הזה.

שבתי אלבוחר: אז אני פונה אליכם – יכול להיות שאתם קצת מגזימים והמעבר לא כל-כך חד מכיוון שהמסלול קיים.

שבתי אלבוחר: אנחנו לא עושים כל שינוי במסלול לכל יבואן שרוצה - -

יעקב מרגי: לא הבנתם.

יעקב מרגי: הוא הכניס לכם – המחשבה האוטומטית של האדם היא שהם מבקשים לתת להם אפשרות זמן התארגנות אבל פה, הוא בא במצב שהוא רוצה להקדים את היישום.

יעקב מרגי: הוא יודע מה התקנות שצריך לפרסם, נכון?

יעקב מרגי: הוא רוצה כבר לייבא היום לפי התקנות שייכנסו בעוד שמונה חודשים לתוקף.

שבתי אלבוחר: לא, זה יכול ליצור - -

יעקב מרגי: אז לכן, אנחנו לא מתייחסים לזה.

יעקב מרגי: אני אומר לכם, תקשיבו טוב: לא צריך להתעסק עם זה.

יעקב מרגי: אתה יודע למה?

יעקב מרגי: אני אומר לכם: יכול להיות שאתה פרסמת תקנות שייכנסו לתוקף בתוך שנה וזמן ההתארגנות הוא לא רק ליבואנים אלא גם לבחינה של המשרד.

יעקב מרגי: יכול להיות שאתה תייבא לפה מכשיר עם נצילות אנרגטית ספציפית שנקבעה בתקנות עתידיות, והמשרד יחזור בו.

רז הילמן: אין הוקוס-פוקוס.

רז הילמן: המכשירים לא ביום אחד ככה מתחלפים.

יעקב מרגי: בסדר, הבנתי אותך.

יעקב מרגי: תודה.

יעקב מרגי: כשאתה רוצה – זה הוקוס-פוקוס, כשאתה לא רוצה – זה לא הוקוס-פוקוס.

יעקב מרגי: אני חושב שלא צריך להתעסק עם זה.

איתי עצמון: אני כן רוצה לשאול את נציגי משרד האנרגיה, האם לא צריך לתת כאן בכל זאת איזו שהיא סמכות לממונה, לקבוע תקופת תוקף אחרת לאישור לתווית, כמובן בהחלטה מנומקת, ולתת מענה למקרים פרטניים?

שבתי אלבוחר: אני חושב שבמצב כזה, במקרים פרטניים, ואני פונה גם לאוריאל – יכול להיות שהוא יוצף בפניות וכל אחד ירצה שהאישור שלו ימשיך כדי שהוא לא יצטרך להביא את הדגם למכון התקנים או להתעסק בהצהרות, וכל אחד ירצה להמשיך עוד ועוד את האישורים.

שבתי אלבוחר: אני חושב שזו בעיה לאשר דבר כזה, והם צריכים להבין שזה התוקף של האישור, יש לכם עד שזה פג תוקף – הוא יודע מה צריך פג תוקף לאישור שהוא קיבל, ואז יש לנו תקנות חדשות שקובעות שלא ייכנסו לתוקף מיד.

שבתי אלבוחר: הם רואים מה עומד בפניהם, מה יהיה בעוד מספר חודשים ויכולים להתארגן לקראת זה - - -

איתי עצמון: אתם לא תוכלו לקבוע הוראה שגוברת על ההוראות האלה בתקנות.

איתי עצמון: זאת הוראת החקיקה הראשית שקובעת את המתווה.

איתי עצמון: צריך להבין את זה ואני בכוונה חוזר שוב ושוב על הדבר הזה.

אוריאל בבצ'יק: אני חושב שזה בסדר להוסיף בנוסח כן לאפשר לממונה ובמקרים פרטניים כן לבחון.

אוריאל בבצ'יק: אני חושב שנוכל להתמודד עם זה כי אלה מקרים מועטים וכן יש לנו אחריות לפי הצורך.

איתי עצמון: אתם רוצים שזה ייכתב "בנסיבות מיוחדות"?

אוריאל בבצ'יק: בנסיבות מיוחדות, בפנייה מנומקת על-ידי היבואן, לשיקול דעתו של - -

איתי עצמון: בפניות מיוחדות או לפי פניית היצרן או היבואן?

איתי עצמון: רק יבואן.

יעקב מרגי: גם בהנחיות שהוא מבקש.

נטע שפירא: - - לא, כי הוא יכול לתת לפי הישן.

נטע שפירא: כל מה שאמרנו עכשיו זה סמכויות לגבי התוקף של אותה תווית ישנה.

יעקב מרגי: היית מבקש אפשרות לאפשר לממונה להוציא אישורים מיוחדים למרות שהתקנות נכנסו לתוקף לחזור אחורה?

נטע שפירא: לא, לא לחזור אחורה רק קדימה לפי התקנות - - -

קריאות: - - -

איתי עצמון: מדובר על תוקף של אישורים קיימים.

יעקב מרגי: אתם מתעקשים לסבך את העניין.

חגית אייזנמן מלכה: אפשר?

יעקב מרגי: בבקשה גברתי.

חגית אייזנמן מלכה: מההיכרות שלי עם חקיקת משנה, אין שום בעיה לקבוע פה איזו שהיא הוראת מעבר שתאפשר את הפעולה לפי שניהם ביחד.

חגית אייזנמן מלכה: אתה יכול לקבוע שהתקנות נכנסות עכשיו לתוקף אבל על-אף האמור, הוא יהיה פטור מהוראות התקנות האלה אם הוא פעל לפי הוראות התקנות הישנות – זו הוראה שהיא לחלוטין לפי החוק הזה - -

איתי עצמון: אז אין צורך לקבוע הוראה מיוחדת כאן?

חגית אייזנמן מלכה: לא.

יעקב מרגי: בתקנות, בהוראות המעבר של התקנות, כפי שחשבנו מלכתחילה.

יעקב מרגי: תודה רבה.

יעקב מרגי: אז אנחנו מאשרים?

רז הילמן: - - -

יעקב מרגי: רז, חסל סדר פסח כהלכתו.

רז הילמן: הייתי שקט כל הדיון.

רז הילמן: דבר אחרון - -

יעקב מרגי: בבקשה.

רז הילמן: אם אני מבין נכון – מסירים את סעיף 15?

איתי עצמון: לא, ממש לא.

יעקב מרגי: תעשה טובה, אל תנסה להסביר אותנו כי זה לקח לנו הרבה זמן בפעם שעברה.

יעקב מרגי: אנחנו מסבירים לך – על כל החששות שהעלית, בין אם הבנו אותך ובין שלא הבנו אותך – זה כמו בהתרת נדרים – את כולם, אם יהיה צורך, יופיעו בהוראות המעבר בתקנות.

יעקב מרגי: נקודה.

יעקב מרגי: לא פותחים דיון.

רז הילמן: ולא נתנו מענה לנושא של חובות משווקים, שגם להם צריך לתת זמן כמו שהיושב-ראש אמר.

איתי עצמון: אבל חובות המשווקים ייכנסו לתוקף רק כשיהיו תקנות.

איתי עצמון: כל ההסדר הזה מותנה בתקנות.

רז הילמן: זה בסימן ג, זה לא קשור להסדר החדש לפי מה שאני מבין.

איתי עצמון: ודאי שזה קשור.

איתי עצמון: כל הפרק הזה מותנה בתקנות שיקבעו את סוגי המכשירים החשמליים שעליהם יחול ההסדר החדש, ובתקנות הנצילות האנרגטית החדשות.

נטע שפירא: מבחינת הסדר – היה אולי באמת עושה יותר סדר שסימן ג יתחיל בהתקנת התקנות החדשות ואחר-כך הכל משתרשר ממנו.

יעקב מרגי: למה לא עשיתם את זה ככה?

יעקב מרגי: לא ליווית את זה מהתחלה?

איתי עצמון: לא, הוא לא.

יעקב מרגי: סחטת מאתנו עוד מחמאה.

יעקב מרגי: מתוך הלאו אנחנו שומעים את ההן.

יעקב מרגי: תודה.

יעקב מרגי: מי בעד אישור סעיף 15?

יעקב מרגי: הסעיף אושר.

יעקב מרגי: אין מתנגדים, אין נמנעים.

יעקב מרגי: סעיף 15 אושר.

איתי עצמון: כל הצעת החוק אושרה להכנה לקריאה שנייה ושלישית.

יעקב מרגי: תודה רבה לכולם – לאורחים, למי שעמל וטרח על החוק הזה אבל הקרדיט מוגבל – חובת ההוכחה עליכם.

יעקב מרגי: בתיקון התקנות נראה אתכם, כמה אתם יעילים.

יעקב מרגי: תודה רבה.

יעקב מרגי: הישיבה נעולה.